
R E F E R A T

Municipiul  Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de canalizare existente nu acoperă toate cartierele municipiului Timişoara, situaţie întâlnită şi în zona Ghiroda . Această deficienţă impune realizarea unei reţele de canalizare în acest cartier.
Prin această investiţie se vor rezolva gravele probleme de mediu existente în acest moment în cartier(deversări ale apelor menajere în canalele pluviale deschise).
Valoarea totală a investiţiei ,,Sistem major de canalizare – str. Aleea Ghirodei” este estimată la 3.297.000 lei (cu TVA), respectiv 918.384 Euro (1 EURO=3,59 lei la data de 25.10.2005).

Având în vedere faptul că finanţarea obiectivului ,,Sistem major de canalizare – str. Aleea Ghirodei” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 04/11/2005 întocmit de S.C. PRO-NA-VER S.R.L.

